**Pūt, Jānīti**

Pūt, Jānīti, vara tauri kalniņā’i stāvēdams,

Lai cēlāsi Jāņa bērni no maliņu maliņām.

Kas mirdzēja, kas vizēja viņā lauka galiņā?

Jānīts kūra uguntiņu savus bērnus gaidīdams.

Jāņa diena, Jāņa diena, šis pats Jāņa vakariņš,

Pats Jānītis danci veda apkārt kuplu ozoliņ’.

Dod Jānīti saldu alu, tev aug mieži tīrumā,

Ja nedosi alu dzerti, izvārtīšu tīrumiņu.

Kas tā tāda Jānu zāle – stāva dienu, stāva nakti?

Ja tā stāvu nestāvētu, nebūt kāzu, krustabiņ.

Visas labas Jāņa zāles Jāņa dienas vakarā,

Vēl labākas tās zālītes, kas meitiņai rociņā.

Visas bija Jānu zāles, ko plūc Jāņu vakarā,

Visi bija Jāņa bērni, kas sanāca līgodami.